રાજાશાહી, અંગ્રેજોની આપખુદીશાહી તથા લોકશાહી શાસનને જોઇ ચૂકેલા ગંગાબા જામે જીવતો ઈતિહાસ છે. ગંગાબેન કોદરભાઇ પગી સવાસોથી દોઢસો વર્ષનો ઈતિહાસ સંભળાવે ત્યારે સાંભળનાર મંત્રમુગ્ધ બની જાય છે. આજે ૧૨૦ જેટલી વયે પણ ગંગાબા ખેતીકામ તથા ઘરકામ કરે છે. લાકડીના ટેકા વગર જ્યારે ચાલે ત્યારે સાથે ચાલનારાને દોડવું પડે છે. આજે ચોથી પેઢી સાથે જીવી રહેલા ગંગાબાને વિશ્વાસ છે કે, તેઓ પાંચમી પેઢી ને પણ પોતાના ખોળામાં રમાડશે .